Radonja Vešović

**Radonja Vešović** (Rijeka Marsenića, 1924 – Beograd, 2011) je bio crnogorski i jugoslovenski pjesnik i pisac, učesnik narodnooslobodilačke borbe i kulturni radnik SFRJ.

Jedan je od bitnih pesnika poezije NOB. Njegova djela su prevođena na više stranih jezika.

## Biografija

Radonja Vešović je rođen 1924. u Rijeci Marsenića. Gimnaziju je učio u Peći, Beranama i Beogradu. Bio je član SKOJ-a član od 1939. godine.

### Drugi svetski rat

Vešović je učesnik je narodno-oslobodilačke borbe od ustanka 1941. godine, u toku rata dva puta ranjavan. Učesnik u Pljevaljskoj bici 1. decembra 1941. godine i u stroju u Rudom 21. decembra 1941. kada je formirana Prva proleterska brigada. Bio je pripadnik prvog crnogorskog bataljona prve proleterske brigade. Prema sećanju njegovih saboraca, tokom marša "*Radonja Vešović pravi viceve na račun svojih opanaka, često nagazi svoj dugački šinjel i padne u prtinu*". Između ostalih zaduženja je uređivao bataljonske zidne novine.

Sa prvom proleterskom brigadom prošao je Igmanski marš 27. januara 1942. Iste godine je primljen u KPJ. Tokom 1943. godine je prošao bitku na Neretvi, te bitku na Sutjesci maja i juna 1943. godine, uključujući očajničku bitku za Balinovac, kojom je izvršen proboj iz obruča. O paklu na Sutjesci je napisao više pesama, uključujući *Spavač* iz maja 1943.

1944. godine je saradnik u listu `Omladina` u Beogradu, zatim pomoćnik urednika u Tanjugu.

### Period SFRJ

Nakon rata živi u Beogradu, a zatim od 1949. u Cetinju i Titogradu. Bio je urednik u cetinjskoj `Pobjedi`, upravnik Cetinjskog narodnog pozorišta. Član je Saveza književnika Jugoslavije od 1951. godine.

1956. godine ponovo odlazi za Beograd, gde postaje urednik u izdavačkom poduzeću Kultura, savjetnik za kulturu u Savjetu federacije. Kao novinar izvještavao je iz rata u Vijetnamu.

Za dopisnog člana Društva za nauku i umjetnost Crne Gore (kasnije Crnogorske akademije nauka i umjetnosti) izabran je 6. marta 1973.godine, a za redovnog člana 1. marta 1985. godine. Bio je član Savjeta Republike Crne Gore, na što je javno dao ostavku, kao i na članstvo SKJ, 1985. godine.

Umro je 2011. godine u Beogradu.

Ćerka Radonje Vešovića je poznata crnogorska slikarka Jarmila Vešović, koja živi i stvara u Parizu.

## Djela

### Poezija

* Viorenja (1950)
* Gajtan vode u dolini (1956)
* Krčag na vjetru (1963)
* Iza riječi
* Buđenje svjetla (1967)
* Doba željno sebe(autorski izbor) 
* Kad vrijeme stane (izbor)

### Proza

* Kolona i vidici (romansirana hronika o Prvoj proleterskoj, 1971; drugo, dopunjeno izdanje 1981)
* Ratni put Prve proleterske brigade, 
* Mač što mačeve siječe (putopis iz Vijetnama), 
* Vrijeme što čeka vrijeme ( izbor iz eseja i članaka)

## Nagrade i priznanja

Nosilac je sledećih spomenica i ordenja:
* Spomenice 1941. godine, 
* Ordena za hrabrost, 
* Ordena bratstva i jedinstva sa zlatnim vijencem, 
* Ordena Republike sa zlatnim vijencem, 
* Ordena zasluga za narod 
i mnogih plaketa.

Za svoj umjetnički rad dobio je sljedeća priznanja: 
* Nagrada Udruženja književnika Crne Gore, 
* Nagrada `Četvrti jul` SUBNOR-a Jugoslavije, 
* Trinaestojulska nagrada Crne Gore, 
* Nagrada `Oslobođenja Ivangrada`.

## Izvori

## Povezano
* Poezija NOB

## Vanjske veze
* Radonja Vešović: DUŠAN VUJOŠEVIĆ, Hrabri mitraljezac (PRVA PROLETERSKA BRIGADA - SEĆANJA BORACA: KNJIGA II)
* Radonja Vešović: HAMID BEŠIREVIĆ, HRABROST DOBROTE (PRVA PROLETERSKA BRIGADA - SEĆANJA BORACA: KNJIGA II)